作者：曹勋
词牌/韵律：安平乐・安平乐慢

paragraphs: 圣德如尧，圣心如舜，欣逢出震昌期。
中兴继体，抚有寰瀛，三阳方是炎曦。
万国朝元，奉崇严宸扆，咫尺天威。
瑞色满三墀。
渐嵩呼、均庆彤闱。
正金屋妆成，翠围红绕，香霭高散狻猊。
东朝移雕辇，与坤仪、同奉瑶卮。
阖殿花明，亿万载、咸歌寿祺。
视天民，永祈宝历，垂衣端拱无为。